
ДОКЛАДНА ЗАПИСКА

Георги Дракалиев и Евелина Михалева



Относно: Определяне на минимални и максимални цени за таксиметров превоз на пътници за един километър пробег по съответната тарифа, валидни за територията на Община Бургас




Уважаеми общински съветници,

Съгласно разпоредбите на чл.24а, ал.11 и ал.12 от Закона за автомобилните превози, Общинските съвети определят минимални и максимални цени за таксиметров превоз на пътници за един километър пробег по съответната тарифа, валидни за територията на съответната община, където е издадено разрешението, които се актуализират най-малко веднъж годишно.

С решение от месец декември 2018 г., Общински съвет - Бургас определи минимална цена за таксиметров превоз на пътници за един километър пробег от 0,75 лв. за дневна тарифа и 0.85 лв. за нощна тарифа и максимална цена за таксиметров превоз на пътници за един километър пробег за двете тарифи — дневна и нощна в размер на 1,20 лв., валидни за територията на Община Бургас.

Тъй като не постъпиха предложения от браншовите организации за промяна на минимални и максимални цени за таксиметров превоз на пътници за един километър пробег и през изминалата година няма рязко повишаване на цените на горивата, предлагаме да се запазят същите цени.




Предвид гореизложеното, и на основание чл.24а,	ал.11 от Закона за
[bookmark: bookmark4]автомобилните превози предлагаме на Общински съвет - Бургас да вземе следните


РЕШЕНИЯ:


1. Запазва максимална цена за таксиметров превоз на пътници за дневна и нощна тарифа на един километър пробег в размер в размер на 1,20 лв., валидна за територията на Община Бургас.

2. Запазва минимална цена за таксиметров превоз на пътници за дневна тарифа в размер на 0,75 лв. и за нощна тарифа в размер на 0,85 лв. един километър пробег, валидна за територията на Община Бургас.


   


                                  С уважение:



10.01.2020 г.                                                         Г. Дракалиев



                                                                                Е. Михалева
